จังหวัดหนองบัวลำภู เปิดแหล่งเรียนรู้ ชุมชนคนสู้เหล้า

ที่วัดป่าหนองภัยศูนย์ ต.หนองภัยศูนย์ อ.เมืองหนองบัวลำภู จ.หนองบัวลำภู นายเกรียงวิชญ์ เตชวิทยไวทิน รองผู้ว่าราชการจังหวัดหนองบัวลำภู เปิดแหล่งเรียนรู้ชุมชนคนสู้เหล้า” ด้วยความร่วมมือ ของ บ้าน วัด โรงเรียน เพื่อเป็นชุมชนตัวอย่างในการขับเคลื่อนและเป็นต้นแบบชุมชนปลอดเหล้า ลดปัญหาการทะเลาวิวาทสร้างความรัก ความอบอุ่น ความสามัคคีในชุมชน

ชุมชนหนองภัยศูนย์ ต.หนองภัยศูนย์ อ.เมืองหนองบัวลำภู จ.หนองบัวลำภู เคยเป็นชุมชนมีปัญหาที่เกิดผลกระทบจากเรื่องเหล้า เช่น ปัญหาความยากจนในครัวเรือน ปัญหาทะเลาะวิวาทในงานบุญประเพณี ปัญหาการมั่วสุมดื่มสุราและยาเสพติของเด็กและเยาวชนในชุมชน ปัญหาวัยรุ่นจับกลุ่มขับขี่รถจักรยานยนต์ด้วยความเร็วสูง หรือเด็กแว้นซ์ ส่งเสียงดัง สร้างความเดือดร้อนรำคาญ ให้กับชุมชน รวมถึงปัญหาการก่ออาชญากรรมในชุมชนด้วย

จากปัญหาดังกล่าวในปี 2559 ผู้นำชุมชนและ ผู้ประสานงานเครือข่ายองค์กรงดเหล้า จังหวัดหนองบัวลำภู ได้กำหนดข้อตกลงในการดำเนินกิจกรรมชุมชนคนสู้เหล้า โดยกำหนดข้อตกลงในการร่วมกันทำงานและขับเคลื่อนนโยบายตำบลปลอดเหล้า ในพื้นที่ ชุมชนบ้านหนองภัยศูนย์ โดยได้รับความร่วมมือในการทำข้อตกลงร่วมกันระว่าง บ้าน วัด โรงเรียน คือเจ้าอาวาสวัดป่าหนองภัยศูนย์ ผู้อำนวยการโรงเรียนไทยรัฐวิทยา กำนันตำบลหนองภัยศูนย์ โดยในบันทึกข้อตกลงให้ ชุมชนหนองภัยศูนย์ เป็นชุมชนสุขภาวะปลอดเหล้า โดยเริ่มจากงานศพปลอดเหล้า งานบุญปลอดเหล้า และก่อตั้งชมรม คนหัวใจเพชรเลิกเหล้าตลอดชีวิต ทำให้ปัจจุบันชุมชนหนองภัยศูนย์เป็นหมู่บ้านจัดงานบุญประเพณี งานศพปลอดเหล้า 100 เปอร์เซ็นต์ สามารถสร้างชมรม สร้างสัมมาชีพ ให้คนเลิกเหล้าได้ จำนวน 4 ชมรม มีคณะวิทยากรคนหัวในเพชรเลิกเหล้าตลอดชีวิต จำนวน 70 คนที่มาดำเนินการและเป็นคณะทำงานในการ ชม ช่วย เชียร์ คนสู้เหล้า

นางบุญตา งามวัฒนากุล ผู้อำนวยการโรงเรียนไทยรัฐวิทยา ซึ่งเป็นโรงเรียนที่อยู่ในชุมชนหนองภัยศูนย์ กล่าวว่า โรงเรียนมีส่วนร่วมในการร่วมมือให้ชุมชนปลอดเหล้า โดยใช้กิจกรรมความรัก เป็นสื่อให้ผู้ปกครอง ในการ ลด ละ เลิก เหล้า โดยในชั้นเด็กเล็กจะไห้เขียน การ์ดสื่อสาร บอกความต้องการไปยังผู้ปกครอง ในการเลิกเหล้า และเครื่องดื่มแอลกอฮอล์ ส่วนในชั้นเด็กโตที่มีความสามารถในการผลิตกระปุกออมสินคุณธรรม จากกระบอกไม้ไผ่ มอบให้ผู้ปกครองใช้สำหรับหยอดเงินลงในกระบอกไม้ไผ่ แทนการนำเงินไปซื้อเหล้าแทน และในวันออกพรรษา ก็จะทำการทุปกระบอกไม้ไผ่ นำเงินมาทำบุญในการสร้างสาธารณะประโยชน์ ให้กับ วัดและโรงเรียน

 ปัจจุบัน ชุมชนบ้านหนองภัยศูนย์ กลายเป็นหมู่บ้านงานบุญประเพณีงานศพปลอดเหล้า 100 % โดยชาวบ้านในชุมชนได้ร่วมกันกำหนดธรรมนูญประจำหมู่บ้าน ไว้เป็นข้อปฎิบัติร่วมกัน หากใครไม่ปฏิบัติตามก็จะถูกสังคมลงโทษและเสียค่าปรับ พร้อมรับโทษทางกฎหมาย /////